Sy dog dis nierstene, toe's dit 'n drieling! | Maroela Media
Virseker skenk R1 miljoen aan Solidariteit Beweging se noodfonds
Die drieling (Foto: Dannette Giltz/Facebook)
'n Vrou van Suid-Dakota in die VSA wat onlangs geboorte geskenk het aan 'n drieling, sê sy het eers van die swangerskap gehoor toe sy hospitaal toe is met, wat sy gedink het, nierstene.
Dannette Giltz (30), van Sturgis, het op 10 Augustus geboorte geskenk aan die drieling. Alhoewel sy reeds twee ander kinders het, het sy nie besef sy is 34 weke swanger nie. Toe sy pyn begin ervaar, het sy gedink dis nierstene – iets wat sy al vantevore gehad het.
Die dokters het egter die nuus gedeel dat sy besig is om te kraam – boonop drie babas. Die drieling is binne vier minute gebore. Elkeen het ongeveer 1,8 kg geweeg. Die babas se name is Blaze, Gypsy en Nikki.
Giltz het op Facebook gesê sy het nooit oggendnaarheid gehad nie en het ook nie die babas voel beweeg nie.
'n Vriendin het intussen 'n fondsinsameling vir die gesin op Facebook begin.
updated picture of the triplets they are 5 days old tonight doing good progression is perfect hopfully they keep it up and next couple of days they should be coming home
Posted by Dannette Giltz on Thursday, 15 August 2019
Dit kan nie waar wees nie. Haar buik moes tog vol gevoel het.
Hoe groot het sy gedink is 'n niersteen?
Ek weet nie of ek so maklik hierdie een glo nie. Een baba sal ek nog met 'n knippie sout daarby verorber want sommige vrouens dra klein met hul eerste baba, met die tweede begin hul al wys. Hierdie vrou het al twee kinders gehad, so niemand sal my vertel sy het nie groot (soos in huge) gedra nie. Bietjie dik vir 'n daalder. Saam het daardie kinders bykans 5.4 kg geweeg. Nee nee, koop nie hierdie een so maklik nie, nie 'n drieling op 34 weke nie.
Dit kan mos nie waar wees nie, windbestuiwing bestaan nie.
Ek sterf net daar 10 dode van die skok????
Dis moontlik dat sy nie geweet het nie. My skoonsus is gesê dat sy 'n spastiese dikderm het. Gee simptome van swangerskap gehad nie. Baba is 9 maande later gebore volmaak en het 3,2 kg geweeg. Sy was die Saterdag voor su geboorte by ons gewees. In n gewone romp en t-hemp en geen teken dat sy swanger is nie. Die Dinsdag is die baba gebore.